《和光道元日书事二首 其二》
宋代·华镇

急管妖弦朝暮闻，翠帘下应当垆君。叫呼枭卢一百万，砍削兕垆三千斤。

孔座嘉客每日满，杨园细草何须耘。夜长秉烛可为乐，春色三分未一分。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。